Er du træt af at se sang - og dansekonkurrencer i dit tv hver fredag aften? Så skal du slå om på TV2/Nord. Hver fredag aften inviterer vi til en halv times live-tv fra en nordjysk begivenhed. Vi er dér, hvor tingene sker. Følg med på TV2/Nord når vi ruller sendevognen ud i Nordjylland hver fredag fra klokken 19.57. Vi har premiere på programmet fredag d. 5. april. Har du en god idé til, hvor vi skal tage hen, så hører vi meget gerne fra dig. Send os en mail på adressen fredagdirekte@tv2nord.dk .

Opsummering:
Hver fredag er vi, hvor nordjyderne er. Fredag den 5. april har TV2/Nord premiere på det nye program "Fredag Direkte", hvor vi sender en halv times live fjernsyn fra et spændende sted i Nordjylland.